अजीतगढ़. पुलिस ने वाहन चोर युवक को गिरफ्तार कर उसके पास से चोरी की चार बाइक और एक साइकिल बरामद की है। पुलिस ने बताया कि इलाके के सीसीटीवी के फुटेज आदि पहलुओं पर जांच करते हुए राधेश्याम योगी (28) पुत्र रामकुवार योगी निवासी गुरारा (खंडेला) हाल निवासी अजीतगढ़ मोहल्ला जोगियान की संदिग्ध गतिविधियों पर पैनी नजर कर पीछा किया। मंगलवार को राधेश्याम को गिरफ्तार कर उसके पास से चोरी की चार बाइक और एक साइकिल बरामद की। राधेश्याम से अन्य वाहन चोरी की घटनाओं के बारे में पूछताछ की जा रही है।